

PROJEKTS uz 05.04.2023.

domē – 29.002.2023.

sagatavotājs: E.Upesleja

ziņotājs: E.Kāpa

LĒMUMS

Ādažos, Ādažu novadā

2024. gada 29. februārī Nr. {{DOKREGNUMURS}}

**Par pirmtiesību izmantošanas atteikumu**

Ādažu novada pašvaldības dome izskatīja zvērināta tiesu izpildītāja Gintera Hmeļevska 2024. gada 22. janvāra paziņojumu par nekustamā īpašuma novērtējumu izpildu lietā Nr. 00003/084/2023-BL (pašvaldības reģ. Nr. ĀNP/1-11-1/24/380) par nekustamā īpašuma Ojāra Vācieša iela 22-9, Carnikava, Carnikavas pagasts, Ādažu novads, kadastra Nr.80529000058 (turpmāk - Nekustamais īpašums) novērtēšanu.

Izvērtējot ar pieprasījumu saistītos apstākļus, konstatēts:

1. Ādažu novada pašvaldības dome 2023. gada 28. decembrī pieņēma lēmumu Nr. 496 “Par pirmtiesību izmantošanu un bezmantinieka mantas pārņemšanu Ādažu pašvaldības īpašumā”, nolemjot atbalstīt pirmtiesības izmantošanu, lai paturētu Nekustamo īpašumu, pašvaldības funkciju īstenošanai, kā arī izskatīt domē jautājumu par Nekustamā īpašuma iegādi par piespiedu vērtību pēc vērtējuma saņemšanas.
2. Nekustamais īpašums ir novērtēts par tirgus vērtību EUR 34000,-.
3. Tieslietu ministrija 04.12.2023. sniedza skaidrojumu Rīgas valstpilsētas pašvaldībai, norādot, ka pašvaldības pirmtiesības izmantošana būtībā aizstāj bezmantinieka mantas atsavināšanu Ministru kabineta 02.07.2013. noteikumos “Noteikumi par zvērināta tiesu izpildītāja rīcību ar bezmantinieka mantu” noteiktajā kārtībā organizējot izsoli, taču tā neatbrīvo pašvaldību no Civillikuma 416. pantā noteiktā pienākuma norēķināties par mantojuma atstājēja parādiem. Proti, ja mantojuma atstājējam ir bijuši parādi un tā kreditori likumā noteiktā kārtībā ir pieteikuši pretenzijas un tās ir tikušas atzītas, pašvaldībai, pārņemot par bezmantinieka mantu atzītu nekustamo īpašumu, par šiem parādiem ir jāatbild saskaņā ar Civilprocesa likuma 416. pantā noteikto. No summas, ko zvērināts tiesu izpildītājs saņem no pašvaldības, tas norēķinās ar mantojuma atstājēja kreditoriem. Pirmtiesība iegūt par bezmantinieka mantu atzītu nekustamo īpašumu, ir tiesība iegūt īpašumu pirms mantas piespiedu izsoles uzsākšanas. Līdz ar to naudas līdzekļu iemaksa zvērināta tiesu izpildītāja depozīta kontā veicama novērtējumā noteiktās nekustamā īpašuma tirgus vērtības apmērā.

Ņemot vērā, ka Ādažu novada pašvaldības 2024. gada budžetā nav asignēti līdzekļu Nekustamā īpašuma iegādei, tad pašvaldībai ir jāatsakās no pirmtiesību izmantošanas.

Pamatojoties uz Publiskas personas mantas atsavināšanas likuma 5. panta otro daļu, kā arī ņemot vērā Finanšu komitejas 21.02.2024. atzinumu, Ādažu novada pašvaldības dome

**NOLEMJ:**

1. Atteikties no pirmtiesību izmantošanas nekustamajam īpašumam Ojāra Vācieša ielā 22-9, Carnikava, Carnikavas pagasts, Ādažu novads, kas sastāv no vienistabas dzīvokļa (kopējā platība 30.1 kv.m) un īpašumam piederošā kopīpašuma domājamās daļas no daudzdzīvokļu mājas un zemes gabala 301/8921 kv.m, ar tirgus vērtību EUR 34000.
2. Centrālās pārvaldes Juridiskajai un iepirkumu nodaļai piecu darba dienu laikā no šī lēmuma pieņemšanas paziņot to zvērinātam tiesu izpildītājam G.Hmeļevskim.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

Nosūtīt norakstus:

JIN, IDR - @

Eva Upesleja, 25762764